NaiveNeuron/SloPal huggingface dataset:
Richter, Ján, poslanec NR SR (2020-07-23):
Ďakujem pekne za slovo. Ďakujem pekne aj za faktické pripomienky, v podstate mali svoj vecný charakter. Pokúsim sa veľmi konkrétne ku každej jednej pripomienke. Pani poslankyňa Zemanová, no keď bolo odvolávanie Richtera ku kauze Čistý deň, tak sa hovorilo o kauze Čistý deň. Dneska je odvolávanie premiéra Matoviča s úplne iným obsahom, tak sa hovorí o tom. Čo sa týka Čistého dňa, viete, veľmi veľa vecí, máloktorý minister bol dvakrát odvolávaný za jednu a tú istú vec. Bol to predmet obsahu rozhovoru s novým pánom ministrom hneď pri preberaní funkcie. Má všetky kompetencie, má všetky možnosti, aby sa k celej problematike vrátil, a ak som niekde pochybil, aby z toho vyvodil závery. Dnes má však inú úlohu, a síce čelí trestnému oznámeniu na ministerstvo, ktoré podali klienti za neoprávnené odobratie licencie tomuto zariadeniu. Áno, je to zvrátené niekde úplne inde, ale toto treba najskôr zvládnuť a potom sa dá hovoriť o iných veciach. Pán poslanec Herák, ja som povedal toľko, že minimálne ja beriem, že osady sú rizikové prostredie, o tom sa nemusíme baviť, ale nemali byť uprednostnené na úkor, použil som výraz, starkých. Až keď sa za..., až keď bol zvolaný mimoriadny výbor, veď ty si členom toho výboru, a kde sme sa dohodli naprieč koalícii a opozícii, že je nevyhnutné prijímať opatrenia, ktoré je potrebné zrealizovať, aby v týchto sociálnych zariadeniach nepokračoval Pezinok. Toto bola moja pripomienka a toto sa opomenulo. Venovali sme sa len jednej veci a – v úvodzovkách – ešte raz, starkých sme nechali tak. Čo sa týka opatrení, ktoré, Marián Kéry, no my sme tu viaceré veci podporili v parlamente... (Prerušenie vystúpenia časomerom.)
Tomáš, Erik, poslanec NR SR (2021-02-03):
Pán Zajačik, ja sa zamýšľam už niekoľko minút nad tým, prečo najsilnejšia vládna strana vybrala zrovna vás a nominovala do tejto pozície, aby ste prezentovali jej názor. Jedine tí autori chceli nejakým spôsobom symbolizovať, prečo je potrebná výmena vlády a prečo je potrebná výmena hnutia OĽANO, pretože toto je presne o tom. Toto je presne o tom. To si fakt myslíte, pán Zajačik, že prejav má obsahovať len nejaké urážky svojich protivníkov? A vy si fakt myslíte, že vy nás nejakým spôsobom dokážete uraziť? Boli ste smiešny. Ten obsah bol tak strašný, že sa k nemu ani nedá vyjadriť, a preto komentujem len formu. O to smutnejšie, že niektorí kolegovia aj vám ešte aj zatlieskali, myslím, kolegovia z OĽANA. To len svedčí o úrovni OĽANA ako takého. A naozaj OĽANO, keď bude ďalej pri moci, tú krajinu neposunie nikam ďalej. Za... Zoberiem si len jeden, jeden obsahový prvok. Opäť ste vy, ako aj mnohí ďalší, hovorili o nejakom strachu. Vy sa bojíte. Vy, vládni poslanci, sa bojíte, pretože ľudia umierajú a stali sa očividné chyby. Očividné chyby pri riadení koronakrízy. A možno budete raz braní za to za zodpovednosť, na zodpovednosť. Budete, pretože tu už nejde, hovorím, o nejakú politiku, ideologické spory, o hodnoty. Tu ide o životy a o zdravie. Budete braní na zodpovednosť. Uvidíte.
R. Kaliňák, podpredseda vlády a minister vnútra SR: (2007-03-22):
Vážená pani predsedajúca, vážené dámy poslankyne, páni poslanci, návrh zákona, ktorým sa mení a dopĺňa zákon o spôsobe vykonania referenda, predkladám v súlade s Rámcovým plánom legislatívnych úloh vlády Slovenskej republiky na IV. volebné obdobie. Dôvodom je potreba zosúladiť znenie zákona s právnymi predpismi, ktoré v priebehu jeho platnosti a účinnosti boli prijaté, a to predovšetkým so zákonom o voľbách do Národnej rady Slovenskej republiky. Cieľom návrhu je zjednocovanie právnej úpravy volieb a referenda vôbec. Návrh zákona sa zaoberá viacerými aktuálnymi otázkami. Rieši možnosť hlasovať v referende občanom bez trvalého pobytu na ich území, umožňuje hlasovať v referende aj vo voľbách do Národnej rady Slovenskej republiky osobám, ktoré sa nachádzajú vo výkone trestu odňatia slobody, zakotvuje konanie referenda v jeden deň a umožňuje petičnému výboru referenda, ak bolo referendum vyhlásené na základe petície občanov, delegovať do všetkých stupňov komisií pre referendum svojho zástupcu. Vážená pani predsedajúca, vážené dámy a páni, dovolím si požiadať o podporu predkladanému návrhu. Ďakujem.
Číž, Miroslav, poslanec NR SR (2014-11-25):
Takže, pani podpredsedníčka, navrhujem, aby sme hlasovali o návrhu uznesenia, ktoré predkladá Mandátový a imunitný výbor Národnej rady.
Hrušovský, Pavol, podpredseda NR SR (2011-02-03):
Páni poslanci, hlasujeme o návrhu, tak ako ho predložil pán spoločný spravodajca. (Hlasovanie.) 144 prítomných, 78 za návrh, 61 sa zdržalo, 5 nehlasovalo. Návrh sme schválili. Ďakujem, pán poslanec, za uvedenie návrhov a poprosím pána predsedu výboru pre sociálne veci, pána poslanca Brocku, aby z poverenia výboru uviedol a predložil návrhy hlasovaní k predloženému vládnemu návrhu, pardon, k návrhu poslancov Národnej rady Kužmu, Horvátha na vydanie zákona, ktorým sa mení a dopĺňa zákon o službách v zamestnanosti, tlač 209. Nech sa páči. (Hlasovanie o návrhu poslancov Národnej rady Slovenskej republiky Štefana Kužmu a Zoltána Horvátha na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 209.)
Šeliga, Juraj, podpredseda NR SR (2020-05-20):
Panie poslankyne, páni poslanci, chcem vás veľmi pekne poprosiť, aby ste zaujali svoje miesta, budeme pokračovať v rokovaní Národnej rady Slovenskej republiky. (Ruch v sále.) Budeme pokračovať hlasovaním v druhom čítaní o vládnom návrhu zákona, ktorým sa dopĺňa zákon č. 170/2018 Z. z. o zájazdoch, je to tlač č. 112. Dávam slovo spoločnému spravodajcovi z výboru pre hospodárske záležitosti pánovi poslancovi Libovi, aby hlasovanie uvádzal. Nech sa páči, pán poslanec. (Hlasovanie o vládnom návrhu zákona, ktorým sa dopĺňa zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov v znení zákona č. 119/2019 Z. z. , tlač 112.)
Pčolinský, Peter, poslanec NR SR (2019-06-26):
Pán kolega Dostál, ale vy ste mi stále neodpovedali, že ako budú diskriminovaní? Teraz ste zase použili vetu, že obmedzí sa šírenie slobodných informácií. Ako? Tým, že povieme, že strop je 3,5 milióna na dary a pôžičky? To je obmedzenie šírenia informácií? To nemyslíte vážne. Za 3,5 milióna keby som chcel šíriť informácie, tak odvšadiaľ bude vyskakovať Pčolinský. Čokoľvek si otvoríte na internete, čokoľvek si otvoríte na Facebooku alebo Instagrame, bude vyskakovať Pčolinský. Za 3,5 milióna urobím takú kampaň, že nič iné pol roka nebudete počuť. Čiže, prosím vás, aké obmedzenie je? Ja stále ako nemám odpoveď na túto otázku. Beriem, že možno nejakú odpoveď máte, ale ja som ju stále nepočul, že niekoľkokrát ste rozprával a stále ste mi nedal odpoveď, že akým spôsobom budú diskriminovaní. V čom? V čom? Podmienky budú mať všetci rovnaké. Tri a pol milióna na dary a pôžičky, bezodplatné plnenia a členské, tri milióny minúť na kampaň. Všetci to budú mať rovnaké. Čiže v čom sú obmedzení tí noví? Skúste mi to, pán Dostál, prosím vás, vysvetliť, lebo stále tú odpoveď od vás nemám. Ďakujem.
Bugár, Béla, podpredseda NR SR (2017-03-22):
Pani poslankyňa Zimenová.
Danko, Andrej, predseda NR SR (2020-02-20):
Pán poslanec Marosz.
Glváč, Martin, podpredseda NR SR (2017-09-06):
Ďakujem. Teraz dávam slovo spravodajkyni, ktorú určil navrhnutý gestorský výbor pre sociálne veci, poslankyni Soni Gaborčákovej.
Kollár, Boris, predseda NR SR (2021-10-20):
Prosím, prezentujme sa a hlasujme. (Hlasovanie.) Prítomných 132 poslancov, za 118, proti 6, zdržalo sa 7, 1 nehlasoval. Konštatujem, že sme schválili vládny návrh novely zákona č. 462/2007 Z. z. o organizácii pracovného času v doprave. Ďalej prosím spoločného spravodajcu z výboru pre hospodárske záležitosti poslanca Petra Vonsa, aby uvádzal hlasovanie o bode 21 programu, je to druhé čítanie o vládnom návrhu zákona, ktorým sa mení a dopĺňa zákon č. 56/2012 Z. z. o cestnej doprave (tlač 657). Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 657.)
Ďuriš Nicholsonová, Lucia, podpredsedníčka NR SR (2017-10-18):
Vyhlasujem teraz možnosť prihlásiť sa do rozpravy ústne. Končím možnosť prihlásiť sa do rozpravy. Prihlásilo sa sedem poslancov. Ako prvý vystúpi pán poslanec Muňko.
Hort, Milan, podpredseda NR SR (2010-10-15):
Pán kolega. Ďakujem pekne za všetky vystúpenia. Pán poslanec Osuský bol posledný, ktorý sa prihlásil do rozpravy. A preto teraz vyhlasujem všeobecnú rozpravu za skončenú. Pýtam sa najskôr pána ministra, že či chce zaujať v záverečnom slove stanovisko. Nech sa páči. Evidujem vás, pani spravodajkyňa. Budete mať potom po ňom právo vystúpiť. Nech sa páči, pán minister.
P. Paška, predseda NR SR: (2008-03-26):
(Hlasovanie.) 139 prítomných, 23 za, 92 proti, 21 sa zdržalo, 3 nehlasovali. Tento bod spoločnej správy sme neschválili.
Pročko, Jozef, poslanec NR SR (2023-12-19):
Idem ho povedať, idem ho povedať. Žiadam hlasovať o tom, že predseda Národnej rady Slovenskej republiky Peter Pellegrini hrubo porušuje rokovanie, hrubo porušuje práva poslancov Národnej rady Slovenskej republiky. Žiadam, aby sa hlasovalo o tom, že Peter Pellegrini nezodpovedným spôsobom zasahuje, áno, zasahuje do práce poslancov Národnej rady Slovenskej republiky. Odôvodnenie: Peter Pellegrini namiesto toho, aby viedol schôdzu spravodlivo, tak odoberá právo nielen na procedurálne návrhy, ale aj na faktické poznámky. Ďakujem.
Budaj, Ján, minister životného prostredia SR (2021-12-14):
Ďakujem pekne, pán predsedajúci. Vážené panie poslankyne, páni poslanci, ujímam sa týmto slova a otváram rozpravu.
Pavlis, Pavol, minister hospodárstva SR (2014-07-03):
Ďakujem. Ja by som v prvom rade chcel pozdraviť všetkých kolegov, bývalých aj terajších. Vzhľadom na to, že v rozprave odzneli poznámky k tomu, k tejto novele zákona, väčšinou o zákone o pôde a zákon o vodách, tak momentálne sa vyjadrovať nebudem vzhľadom na to, že sme s pánom ministrom alebo exministrom Malatinským prepriahli počas dňa, verím, že rozprava ešte bude pokračovať v druhom čítaní, takže potom by som sa vyjadril. Ďakujem.
Laššáková, Jana, podpredsedníčka NR SR (2012-06-21):
Ďakujem, pán minister. Pán poslanec, máte doplňujúcu otázku? Nech sa páči, máte na to dve minúty.
Paška, Pavol, predseda NR SR (2012-09-12):
Pán poslanec Mičovský do rozpravy za klub OĽaNO.
Majerský, Milan, poslanec NR SR (2024-01-25):
Vážený pán predseda, kolegovia, kolegyne, včera bolo odhlasované to, že sa bude rokovať aj v noci. To nočné rokovanie nie je dobré, to všetci vieme, ukázalo sa, že kto ako zodpovedne pristupuje aj k nočnému rokovaniu. Touto cestou chcem poďakovať poslancom hlavne za KDH, ktorí tu boli, mali vecné pripomienky, nikoho neurážali, nikoho nezosmiešňovali, boli naozaj vecne kritickí voči tomu, čo sa tu vlastne deje. Vážený pán predseda, dali ste verejný prísľub, že nebudete nijakým spôsobom zasahovať do debaty, nijakým spôsobom nevstúpite a neobmedzíte debatu, opak bol pravdou. Dali ste schváliť to nočné rokovanie a predložili ste to, že dnes budeme vlastne hlasovať o skrátenom. Nechceli sme nič iné, iba to, aby bola vecná, odborná a profesne dobrá diskusia. Obišlo sa medzirezortné pripomienkové konanie a o tom hovoríme. Mali ste veľmi dobrý podklad k tomu, aby ste pripravili dobrú novelu. Ten podklad je novela, ktorú pripravil Viliam Karas so všetkými pripomienkami, s odbornými pripomienkami a s odbornou diskusiou. Preto nepodporíme to, čo tu teraz predkladáte, ale stále ešte ostáva nádej, že aj v skrátenom, ak si to teda schválite a ja predpokladám, že schválite, v skrátenom legislatívnom konaní pripustíte zmeny v tom, čo chystáte. Ďakujem.
Fecko, Martin, poslanec NR SR (2015-06-15):
Ďakujem pekne. Pán kolega, niekoľko myšlienok aj odo mňa. Pán Mečiar svojho času povedal, že potrebujeme tu robiť našu slovenskú finančnú oligarchiu. Áno, podarilo sa, máme, kam to dospelo, vidíme. Hovoríte, že aká je slabosť našej demokracie, áno, tá vymáhateľnosť práva a ďalšie veci, ktorým by sa možnože ľudom ani nesnívalo v ´89., kam to až dospeje. Hovoríte, že v Čechách mali ten kvas, ktorý, dá sa povedať, že prekvasil až do toho, že idú a stíhajú. No bojím sa, že u nás, áno, máme aj u nás a ja poznám, nechcem povedať, že tisíce, ale stovky tých poctivých, ktorí sú na tých postoch, ale bojím sa, že u nás je jeden veľký biľag, a to je strach. Strach z toho, že poviem, že som múdrejší ako vedúci, budem ho kritizovať a mám problém, mám veľký problém, pretože idem z roboty, a biť si nájdu, aby ma stade vyštvali. Takže chcem veriť, že niečo sa tu nájde také možnože aj v budúcom volebnom období a takí politici, ktorí konečne svoje ja, keď dajú sľub na Ústavu Slovenskej republiky, zmenia na my, 5,4 milióna národu slovenského. Nie ja, môj biznis, nie ja, moji zamestnaní ľudia, ale my Slováci, ktorí sa chceme mať dobre tu na Slovensku. Aby sme jednoznačne povedali, že keď už konečne máme LV-čko na Slovensku a my si nevieme vládnuť sami, aby sme mali tu dobre? To sme kde dopracovali? Ďakujem pekne.
Šeliga, Juraj, podpredseda NR SR (2020-10-14):
Pán poslanec Fico.
Krajkovič, Mikuláš, poslanec NR SR (2018-09-20):
Dajte, prosím, hlasovať o bode 9 spoločnej správy. Aj tu podotýkam, že v rozprave bol podaný komplexnejší návrh.
Bugár, Béla, podpredseda NR SR (2017-12-06):
Pán poslanec Baránik.
Bugár, Béla, podpredseda NR SR (2019-09-18):
Vyhlasujem rozpravu o tomto bode programu za skončenú. Pán navrhovateľ? Nie. Pani spravodajkyňa, nech sa páči.
Ďuriš Nicholsonová, Lucia, podpredsedníčka NR SR (2017-11-28):
Kolegyne, kolegovia, ešte stále sa pripravuje pozmeňujúci návrh k druhému čítaniu, čítaniu k zákonu o sociálnych službách, takže ešte budeme musieť mať chvíľu strpenia. Teda vyhlasujem alebo predlžujem tú prestávku do 17.45 hod. Ďakujem za pochopenie. (Pokračovanie prestávky.) (Po prestávke.)
Sabo, Michal, poslanec NR SR (2023-12-18):
Ďakujem veľmi pekne. Ja len stručne, lebo mám pocit, že už dnes bolo povedané všetko a už sa tak akože krútime aj okolo svojho vlastného chvosta. Ale, Tomáš, ďakujem za ten historický exkurz doslova a do písmena z inej perspektívy a vďaka aj za tú pripomienku toho momentu, keď myslím, že to bolo za prvej vlády Roberta Fica, keď Úrad pre dohľad nad zdravotnou starostlivosťou bol politicky závislý, tak vtedy sa to stalo, že tých štyristo miliónov eur z nášho verejného zdravotného poistenia odišlo, sa vylialo niekam teda do cyperskej schránky a Pente, na čo vlastne doplácame do tohto momentu. No a čo ma naučil náš kolega Oskar Dvořák, je, že to sú peniaze, za ktoré by donedávna by sme boli schopní postaviť jednu univerzitnú veľkú nemocnicu. A ak si dobre spomínam, tak na porovnanie, Penta svoju novú nemocnicu na Boroch postavila za dvadsaťpäť miliónov eur. (Reakcia z pléna.) Dvestopäťdesiat, hej, už vysoká hodina. Vzhľadom na čas zvyšok svojej faktickej poznámky, inšpirovaný kolegyňou Mesterovou, venujem Úradu pre dohľad nad zdravotnou starostlivosťou.
Kadúc, Miroslav, poslanec NR SR (2014-10-15):
Ďakujem, pani podpredsedníčka. To vystúpenie bolo fajn, dobre sa počúvalo a ja by som sa opäť pristavil pri tom mojom návrhu a to je zopár premís. Máme tu neúnosne vysoké odvody, jednu z najvyšších, ak nie najvyššiu daň z príjmu v regióne. Rigidný Zákonník práce. Konkurencieschopnosť Slovenska je podľa aktuálnych výsledkov Svetového ekonomického fóra na sedemdesiatom piatom mieste. Všetci sú pred nami. A práve preto, prečo to hovorím. Odvody, dane, rigidný Zákonník práce. Vy nie a nie to zmeniť. Preto musíme bezbreho dotovať veľké podniky, častokrát bez toho, aby bol záväzok vytvoriť nové pracovné miesta. Zároveň vy ste pripravili zmenu pri Zákonníku práce, ktorá bola na vláde, kde bol výpovedný dôvod, ktorým ste mohli pomôcť zamestnanosti. Pretože tu máme, máme tu občanov, máme tu štátnych zamestnancov, vy ste teda chceli pokrývať aj súkromnú sféru, ktorí poberajú aj dôchodok, aj plat. Pri nezamestnanosti takmer 14 % toto je zvrátené. Ten návrh vy ste vyhodili a ten návrh tu ale je opäť. Je bod 54 tejto schôdze, ktorý sa týka iba štátnych zamestnancov, teda tých zamestnancov, o ktorých sa má primárne starať vláda, tento štát. Máte pod nosom vytvorenie niekoľkých tisíc pracovných miest, pán minister. Kľudne, kľudne, ak je treba, aby som zobral nejakého poslanca SMER-u k tomu návrhu, nemám s tým najmenší problém. Mne ide o to, aby tu to riešenie bolo a to riešenie tu je. A aby bol výsledok a to je znižovanie nezamestnanosti.
V. Veteška, podpredseda NR SR: (2005-03-16):
D. Podracká, poslankyňa: Ak bolo možné v roku 1995 vytvoriť bilaterálnymi rozhovormi napríklad s Českou republikou nejaké riešenie, tak od toho by bola tá skupina expertov, ktorá by našla spôsob ako nájsť tú zlatú strednú cestičku pomedzi aj Benešovské dekréty aj iné, nemožné aj možné obrany alebo ja neviemčo, zábrany, jednoducho musí sa nájsť riešenie pretože to nemôže ostať tak, podľa môjho názoru. Ak si vy myslíte, že to má ostať tak, že to netreba riešiť, to je váš názor. Môj názor je iný.
Hlina, Alojz, poslanec NR SR (2015-07-03):
Ďakujem pekne. A on sa dokonca ešte zasmial na tom, aký je vtipný. Viete, ja som aj, ono ma to aj pokúšalo, on tu sedí nie preto, že má službu, on tu sedí preto, že jeho už na tú generálnu nechcú pustiť. Ja som počul, že tam tak chodí otravovať, že už ho majú plné zuby všetci prokurátori s tými jeho hlúposťami, čo naozaj obťažuje, tak tu sedí, aby dokázal, že to nie je tak, že, nie, nie, nie, že práve presne naopak to je, že on tomu rozumie. A presne, je piatok, idú prázdniny, pán prokurátor už má toho dosť, ja mám toho dosť, pre túto chvíľu ďakujem za pozornosť.
Hrušovský, Pavol, podpredseda NR SR (2011-09-14):
Hlasujeme o návrhu prerokovať zákon v treťom čítaní . (Hlasovanie.) 137 prítomných, 76 za, 52 proti, 9 sa zdržalo. Návrh sme schválili. Otváram rozpravu, do ktorej sa nehlási nik z prítomných pánov poslancov, preto ju vyhlasujem za skončenú.
Paška, Pavol, predseda NR SR (2012-09-11):
Ďakujem. Pán poslanec Huba bol písomne prihlásený. Teraz dávam možnosť sa prihlásiť do rozpravy ústne. Páni poslanci Choma, pani poslankyňa Nicholsonová, pán poslanec Viskupič. Končím možnosť sa prihlásiť. Ešte predtým ako dám slovo pánovi poslancovi Chomovi, požiadala o slovo pani podpredsedníčka Národnej rady Jurinová. Nech sa páči.
Jurinová, Erika, podpredsedníčka NR SR (2014-06-12):
No chcem vám, teda budem vám veriť.
Vaľová, Jana, poslankyňa NR SR (2013-06-18):
Ďakujem veľmi pekne. Mňa zaujali, pán kolega Matovič, také výroky: „máte svoj parlament“. No snáď nechcete povedať, že my máme svoj parlament, že nás chcete obviniť z toho, že sme ovplyvnili tisíce voličov. Ja si myslím, že ľudia si zvolili demokraticky, koho chcú mať v parlamente, kto koľko dostal hlasov a mandátov. Takže z toho nás, prosím vás pekne, už neobviňujte, lebo nás dokážete obviniť zo všetkého. Potom rozprávate o naši voliči, vaši voliči. My nerozlišujeme ľudí, sú to občania. Sú to občania, žiadni voliči. Občan sa môže dnes rozhodnúť, že volí vás, zajtra nás alebo neviem koho, tak nerozlišujte občanov naši, vaši voliči. A ja by som vám ešte niečo poradila. Ak chcete, aby vás tí ľudia viacej rešpektovali, tak nerobte divadlo, teátrum, aby sme tu celý mesiac sedeli v parlamente, aby ste sa pred kamerami presne takto ukazovali, lebo toto je pre šoubiznis, fantázia, čo robíte. Ale nepôjdete reálne medzi ľudí, aby ste sa s nimi porozprávali, a nechcete chodiť medzi ľudí, lebo keby ste chceli, tak práca poslanca nie je len robiť teátro a šou, ale práca poslanca je ísť medzi ľudí počas týždňa a rozprávať s nimi. Normálne vyjsť do ulíc, tam, kde sa ľudia pohybujú, a rozprávať s nimi. A ešte takú poznámku, lebo mňa to naozaj, ak argumenty dochádzajú, mňa to naozaj urážajú také tie teátra. A keď som čítala v starom Ríme, že kedy zanikol starý Rím, tak jedna z vecí bolo napísané, ak začnú ľudia oslavovať nie tých, ktorí pracujú, a vážiť si tých, ktorí naozaj pracujú, ale začali oslavovať komediantov a hercov a umelcov a rôznych tých, ktorí začali jednoducho udeľovať tú cestu, tak potom skutočne došlo aj k tomu zániku. Tak ja vás poprosím, argumenty, choďte medzi ľudí, lebo divadlo robiť pred kamerami celý mesiac je veľmi ľahko, ale naozaj vidíte, že tých ľudí nedokážete presvedčiť, tak ich presviedčajte argumentmi. Ďakujem.
Vetrák, Milan, poslanec NR SR (2023-06-28):
Trváme, trváme na tom, aby sa pokračovalo v rokovaní tak, ako o tom rozhodlo plénum. To nie je procedurálny návrh, to je požiadavka v zmysle toho, ako rozhodlo plénum.
Kremský, Peter, poslanec NR SR (2020-05-20):
Áno, áno, pán poslanec Dostál, ja v dobrej vôli teda vychádzam z toho, že pán poslanec Kotleba nepodal schválne pozmeňovací návrh, ktorý by poškodil klientov cestoviek, vychádzam z toho, že to asi tak urobil omylom, čiže preto som na to upozornil a, samozrejme, súhlasím s tým, že mali by ste, pán poslanec, zvážiť jeho stiahnutie.
Paška, Pavol, predseda NR SR (2013-10-29):
(Hlasovanie.) 139 prítomných, 103 za, 1 proti, 34 sa zdržalo a 1 nehlasoval. Body sme schválili.
P. Hrušovský, predseda NR SR: (2004-09-10):
(Hlasovanie.) 122 prítomných, 92 za, 1 proti, 27 sa zdržalo, 2 nehlasovali. Návrh sme schválili. Pristúpime k tretiemu čítaniu o vládnom návrhu zákona o vojenskej službe. Otváram rozpravu. Pýtam sa, či sa chce prihlásiť niekto do rozpravy. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru, pán spoločný spravodajca... R. Vavrík, poslanec: Schváliť.
Laššáková, Jana, podpredsedníčka NR SR (2013-01-30):
Nech sa páči, pán poslanec Martinák.
Blanár, Juraj, podpredseda NR SR (2022-05-20):
O slovo požiadal pán navrhovateľ. Udeľujem mu ho.
T. Cabaj, podpredseda NR SR: (2009-09-08):
Otváram všeobecnú rozpravu. Opäť konštatujem, že do rozpravy sa písomne nikto neprihlásil. Kolegyne, kolegovia, kto má záujem sa do rozpravy prihlásiť ústne? Konštatujem, že nikto sa neprihlásil do rozpravy ústne. Končím možnosť prihlásiť sa do rozpravy, zároveň vyhlasujem rozpravu za skončenú. Pán minister sa nemá k čomu vyjadriť, pán spravodajca tiež. Prerušujem rokovanie o tomto bode programu. Kolegyne, kolegovia, pristúpime k prvému čítaniu o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov . Vládny návrh zákona má tlač 1187. Návrh na jeho pridelenie na prerokovanie výborom je v rozhodnutí predsedu 1223. Prosím teraz pána podpredsedu vlády a ministra školstva Slovenskej republiky Jána Mikolaja, aby vládny návrh zákona uviedol.
Bugár, Béla, podpredseda NR SR (2011-02-11):
Nech sa páči, prezentujme sa a hlasujme o pozmeňujúcich návrhoch pána poslanca Krnáča. (Hlasovanie.) Prítomných 112 poslancov, za 76, 1 proti, 35 poslancov sa zdržalo. Konštatujem, že návrhy pána poslanca Krnáča boli schválené.
Bugár, Béla, podpredseda NR SR (2019-06-26):
Ďakujem. Otváram všeobecnú rozpravu a pýtam sa, kto sa hlási ústne do rozpravy, nakoľko som nedostal žiadnu písomnú prihlášku. Okrem pani navrhovateľky nikto. Vyhlasujem možnosť sa prihlásiť do rozpravy za skončenú. Nech sa páči, pani poslankyňa, máte slovo.
Miškov, Juraj, poslanec NR SR (2013-03-25):
Príjemný dobrý deň, vážená pani predsedajúca, vážení kolegovia, chcel by som vás požiadať o predsunutie bodov 57 a 58, ku ktorým je spojená rozprava, a posunúť ich za bod 46 vzhľadom na to, že zo zajtrajšieho rokovania som riadne ospravedlnený a som jediný predkladateľ spomínaných návrhov zákonov, ktoré sú pod bodmi 57 a 58 zaradené na túto schôdzu. Ďakujem veľmi pekne.
Jurinová, Erika, podpredsedníčka NR SR (2014-03-19):
Poprosím pani poslankyňu Helenu Mezenskú.
M. Číž, podpredseda NR SR: (2009-10-29):
(Hlasovanie.) Prítomných 133 poslancov, za 81 poslancov, proti 1 poslanec, zdržalo sa 50 poslancov, 1 poslanec nehlasoval. Tento návrh zo spoločnej správy sme schválili.
V. Matejička, poslanec: (2010-01-29):
Policajt pri vzniku služobného pomeru skladá prísahu: „Sľubujem vernosť Slovenskej republike, budem čestný, statočný a disciplinovaný. Svoje sily a schopnosti vynaložím na to, aby som chránil práva občanov, ich bezpečnosť a verejný poriadok, a to aj s nasadením vlastného života. Budem sa riadiť ústavou, ústavnými zákonmi, zákonmi a ďalšími všeobecne záväznými právnymi predpismi. Tak prisahám.“ Čl. 28 Ústavy Slovenskej republiky zaručuje právo všetkým občanom pokojne sa zhromažďovať. Policajti sú takými istými občanmi ako ostatní občania, a ak chcú ísť podporiť doterajšiu prácu svojho ministra, majú na to také isté právo ako ostatní. Ďakujem.
Zelník, Štefan, poslanec NR SR (2019-05-13):
Ďakujem pekne za slovo. Súhlasím, Marek, že záchranky by asi mali byť súčasťou nemocníc. Tu nejde o to, že či zarábajú peniaze, alebo nezarábajú, ale naozaj v tom vidí ako ratio, pretože dneska, predtým, keď som slúžil na záchranke, a slúžil som 10 rokov, tak ešte ráno ma zaujímalo, v akom stave je pacient a či som, či správne určil diagnózu, alebo nie. Dneska to viac-menej ide spôsobom ako DHL-ka. Dovezú pacienta, tu podpíšte, že ste ho prevzali, a dovidenia. Takže naozaj pokiaľ by to bolo súčasťou nemocnice, tak by to bolo trocha o inom. Najmä v tom, že aj lekár by sa stále vzdelával a bol by stále v tej, v tej medicíne. Takto skončí výjazd a prakticky, dobre, môže študovať odbornú literatúru, ale to nikdy nenahradí tú, ten praktický styk s tým pacientom. A ja môžem povedať sám za seba, za 10 rokov možno som intuboval na záchranke štyrikrát. Nenahradí to proste ani žiadna tá, tá Anča, ani nič proste. Pokiaľ sme voľno a boli sme zapojení do rýchlej zdravotnej pomoci, tak sme chodili na sál, a keď pacient mal byť operovaný, tak sme ho intubovali, a teda sme sa stále udržiavali v nejakej, v nejakej kondícii. Čo sa týka lekár a zdravotná sestra. Samozrejme, že to je jeden tím. A je škoda, že sa tu do toho vnáša taká, taká, tak poviem, zášť, ako keby lekári boli proti sestrám alebo sestry proti lekárom. V prvom rade na prvom mieste musí byť pacient. A v mene toho pacienta my tu nemôžeme hovoriť o tom, že viete, ale toto neni je moja kompetencia. No pokiaľ je pacient chorý, tak kto je voľný, tak ide k tomu pacientovi. A toto by sme sa mali vrátiť. Ja som teda, hovorím, zažil som zlatý vek v zdravotníctve, kedy sa nerozdeľovalo to, že či je sestra alebo či je lekár. Proste bol chorý pacient. A kto bol poruke, tak k tomu pacientovi utekal. Či to bolo treba pacienta... (Prerušenie vystúpenia časomerom.)
Tomáš, Erik, minister práce, sociálnych vecí a rodiny SR (2024-04-18):
Ďakujem veľmi pekne. Vážený pán predsedajúci, kolegovia a kolegyne, tak ako som avizoval na výjazdovom rokovaní vlády v Michalovciach, v skrátenom legislatívnom konaní prekladáme novelu zákona o dotáciách v pôsobnosti ministerstva práce, sociálnych vecí a rodiny, kde vlastne reagujeme na dve veci. Prvá, sú skúsenosti s poskytovaním humanitárnej pomoci obciam alebo občanom obcí postihnutým zemetrasením. Doteraz tá humanitárna pomoc pre fyzické osoby, a teda pre domácnosti fungovala tak, že maximálne bolo možné poskytnúť príspevok fyzickej osobe, a teda domácnosti, vo výške 800 eur, a to len raz za kalendárny rok. Práve tie skúsenosti z obcí na východnom Slovensku po ničivom zemetrasení ukázali, že takto poskytovaná humanitárna pomoc nie je dostatočne vysoká a zároveň aj nie je dostatočne efektívna. Preto sme sa rozhodli touto novelou zákona zvýšiť príspevok humanitárnej pomoci na maximálnu hranicu 1 500 eur a zároveň zavádzame možnosť opakovane poskytnúť tento príspevok v jednom kalendárnom roku, maximálne však, samozrejme, dvakrát. Čiže vieme maximálne poskytnúť humanitárny príspevok do výšky 3 000 eur v jednom kalendárnom roku, a to dokonca aj v prípadoch, že sa humanitárne situácie, živelné pohromy, katastrofy opakujú v tej istej oblasti a v tom istom regióne. Ako som už povedal, aj toto sa na Slovensku stalo. Tá druhá vec, na ktorú reagujeme, je situácia týkajúci sa, týkajúce sa bezpečných ženských domov. Máme ich na Slovensku 13 a poskytujú útočište, služby právne, psychologické, ako aj ďalšie, práve ženám, ktoré sú vystavené domácemu násiliu, a nielen ženám, ale, samozrejme, aj ich deťom. Čiže týraným ženám a týraným deťom, ktoré sa potom ukrývajú pred týmito násilníkmi aj v týchto domoch. Sú financované rôznymi spôsobmi, ale najmä využívali takzvaný nórsky finančný mechanizmus, ktorý už nie je možné v tejto chvíli použiť, a preto sa na nás obrátili, tieto organizácie, aby sme čo najrýchlejšie zareagovali, a preto aj reagujeme skráteným legislatívnym konaním. No a v tomto, v tejto novele zákona vlastne zvyšujeme limit v jednom z týchto dotačných kritérií, ktoré tento, táto novela zákona obsahuje. Respektíve, aby som bol presnejší, dotačných tituloch. Dotačný titul určený na, práve na pomoc obetiam domáceho násilia doteraz obsahoval maximálnu hranicu 20-tisíc eur a my zvyšujeme túto maximálnu hranicu na 150-tisíc eur. Tým pádom okamžite týmto bezpečným ženským domom pomáhame, už do konca tohto roka by mali od štátu dostať 700-tisíc eur a tým pádom môžu fungovať ďalej. Samozrejme, tým, že pomáhame tým domom, pomáhame tým týraným ženám a týraným deťom. Práve o to, o to tu ide. Takže viem, že sa tento zákon dobre vyvíja aj na výboroch aj, aj v pléne a očakávam teda aj po reakcii kolegýň z opozície veľkú podporu tomuto návrhu zákona, preto vopred za to ďakujem.
Frešo, Pavol, poslanec NR SR (2015-05-19):
Ďakujem veľmi pekne, pán predsedajúci. Ja budem veľmi stručný voči predrečníkovi. Práve to, že v jednej časti svojho vystúpenia nazve podmienku pána Fica ako irelevantnú, vzápätí sa ho, sa jej dovoláva, že vlastne ju splnil a opakovane ju plní, a čuduje sa, že ten istý výsledok nefunguje. Hovoril o tom, že treba zmeniť prístup k tomu a začať normálne racionálne pracovať, o tom budem hovoriť ale vo svojom vystúpení. Takže ďakujem za podporu. Beriem to tak, že naozaj tento argument nebude treba znova a znova dokazovať. Ďakujem.
Náhlik, Peter, poslanec NR SR (2016-10-12):
Ďakujem. Vážený pán predsedajúci, vážený pán minister, vážené kolegyne, kolegovia, dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona: Národná rada uznesením č. 152 zo 6. septembra 2016 pridelila vládny návrh zákona na prerokovanie týmto výborom: ústavnoprávnemu výboru a výboru pre financie a rozpočet. Určila zároveň výbor pre financie a rozpočet ako gestorský výbor. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: Po prvé, odporúčanie pre Národnú radu návrh schváliť s pozmeňujúcimi a doplňujúcimi návrhmi, a to výbor pre financie a rozpočet uznesením č. 66 zo dňa 4. októbra 2016 a ústavnoprávny výbor uznesením č. 55 zo dňa 4. októbra 2016. Z uznesení výborov uvedených v III. bode tejto spoločnej správy vyplývajú pozmeňujúce a doplňujúce návrhy uvedené v IV. bode spoločnej správy. Gestorský výbor odporúča o návrhoch výborov, ktoré sú uvedené v spoločnej správe, hlasovať takto: o bodoch spoločnej správy 1 až 7 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 76 z 11. októbra 2016. Týmto uznesením ma výbor poveril, aby som na schôdzi Národnej rady Slovenskej republiky pri rokovaní o predmetnom vládnom návrhu zákona predkladal návrhy v zmysle, v zmysle príslušných ustanovení zákona o rokovacom poriadku. Ďakujem, pán predsedajúci, skončil som, otvorte, prosím, rozpravu.
Vašečka, Richard, poslanec NR SR (2023-05-17):
Kolegovia, kolegyne, ďakujem vám veľmi pekne za rozpravu aj za podporu a ja verím tomu, že nie preto, že to je môj návrh zákona, náš návrh zákon, že Kresťanská únia ide s takouto témou, ale pretože vy sami uznávate, že informovaný súhlas dať rodičom do ruky, je veľmi dobrý. Zdôrazním, že sú tam dve veci. Informovaný súhlas. To znamená nie je to tak ako niektorí sa snažia posunúť, že nejaký zaostalí rodičia chcú zabrániť dieťaťu, aby sa dozvedelo pravdu o sexualite. Nie. Tu hovoríme o tom, že rodič dostane informáciu – vážený pán, vážená pani, o dva týždne pozývame na našu školu, takú a takú organizáciu alebo v rámci vyučovania, v rámci hodín náuky o spoločnosti sa budeme venovať téme sexuálneho správania. Budeme vychádzať z týchto materiálov, budú tam takéto nejaké materiály. Môžte si prísť pozrieť, môžte si ich prečítať, môžte si urobiť kópiu, prípadne vám ju elektronicky zasielame a na základe tohto si rodič povie. Výborne toto je veľmi dobrá organizácia. Áno som rád, že im bude niekto prednášať, ja neviem, o zodpovednom prístupe k manželstvu a rodičovstvu. Ja s tým súhlasím, výborne. Hej. Alebo toto je nejaké čudné, idem sa na to pozrieť do školy alebo pošlite mi to. No v žiadnom prípade nesúhlasím. Ešte poviem praktickú vec. Ja som to spomínal, niektorí ste prichádzali, že čo sa týka toho náhradného programu, keby teda rodičia nesúhlasili. Sú tam tri jednoduché riešenia, ako učiteľ to viem. No jedna vec je, že môžte to dieťa dať do vedľajšieho ročníka, keď majú paralelky, zakiaľ majú hodinu. Ďalšia najrozumnejšia vec je dať to ako poslednú hodinu a teda tí, ktorí nesúhlasia, môžu ísť domov a tretia to by bola tá najkomplikovanejšia, keby sa to nejak nedalo zariadiť, tak je možnosť dohodnúť sa teda s rodičmi, že si to dieťa zoberú, keď im na tom tak záleží, aby skutočne ochránili to svoje dieťa. Takže možnosti škôl aj rodičov sú rôzne a určite sa jedna z nich dá uplatniť a ja by som vás chcel všetkých poprosiť, aby sme naozaj túto vec, keď hovoríme o tom, že rodičia majú dostať informovaný súhlas, tak ako to úplne bežne robíme napríklad v zdravotníctve, aby sme to podporili. Ďakujem.
Figeľ, Ján, podpredseda NR SR (2014-06-25):
Nech sa páči, Anton Martvoň.
Pčolinský, Peter, podpredseda NR SR (2022-12-07):
S ďalšou faktickou pani poslankyňa Zemanová.
Laurenčík, Milan, podpredseda NR SR (2020-05-19):
Posledným v poradí z písomne prihlásených poslancov je pán poslanec Martin Čepček, ktorému odovzdávam slovo. Nie je v sále, už mu raz poradie prepadlo, takže nevystúpi v tejto rozprave. Preto sa pýtam, či sa chce niekto prihlásiť do rozpravy ústne. Končím možnosť, prihlásili sa traja páni poslanci. Nech sa páči, pán poslanec Marek Šefčík, máte slovo.
Paška, Pavol, predseda NR SR (2013-02-05):
Pán poslanec Martvoň.
B. Bugár, podpredseda NR SR: (2004-05-26):
Pán poslanec Soboňa, nech sa páči, môžete sa prihlásiť, ale keď vás uvidím ešte raz telefonovať, budem vás musieť vykázať z rokovacieho priestoru. Ale, hlásite sa do rozpravy? Takže traja sa hlásia do rozpravy. Končím možnosť prihlásiť sa  ústne do rozpravy. Pán poslanec Fico, nech sa páči.
Laššáková, Jana, podpredsedníčka NR SR (2012-10-17):
Ďakujem, pán minister. Chce sa vyjadriť k rozprave pán spravodajca? Áno. Nech sa páči, pán spravodajca.
P. Paška, predseda NR SR: (2008-07-03):
Chcem sa spýtať členov vlády – chce niekto reagovať, páni ministri? Pani ministerka? Nie, takže prerušujem rokovanie o tomto bode, hlasovať budeme pri ďalších hlasovaniach. Otváram interpelácie a chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu aj písomne. Písomne sú prihlásení páni poslanci: Andruskó, Kahanec, Štefanec, Sabolová a Brocka. Nech sa páči, pán poslanec, máte slovo.
Vaľová, Jana, poslankyňa NR SR (2016-03-23):
Sľubujem. (Potlesk.)
Bugár, Béla, podpredseda NR SR (2018-10-17):
Pán poslanec Pčolinský.
Jurinová, Erika, podpredsedníčka NR SR (2014-10-14):
Pán poslanec Kuffa.
Drdul, Dominik, poslanec NR SR (2023-01-26):
Vážený pán predseda, vážené pani poslankyne, páni poslanci, dovoľte, aby som vás informoval o prerokovaní uvedeného návrhu v ústavnoprávnom výbore. Predseda Národnej rady pridelil návrh poslancov Národnej rady Slovenskej republiky na prerokovanie ústavnoprávnemu výboru, ktorý určil aj ako gestorský výbor. Stopäťdesiata tretia schôdza ústavnoprávneho výboru bola zvolaná na 26. januára 2023. Ústavnoprávny výbor o návrh nerokoval, keďže nebol uznášaniaschopný. O návrhu správy výboru vrátane stanoviská gestorského výboru ústavnoprávny výboru nerokoval, keďže nebol uznášaniaschopný. Predseda Ústavnoprávneho výboru Národnej rady Slovenskej republiky ma zároveň určil za spravodajcu, aby som na schôdzi Národnej rady Slovenskej republiky informoval o výsledku rokovania ústavnoprávneho výboru. Pán predseda, prosím, otvorte rozpravu.
Paška, Pavol, predseda NR SR (2012-10-26):
Do zápisu, poprosím. Budeme teraz hlasovať o návrhu uznesenia k Správe o poľnohospodárstve a potravinárstve v Slovenskej republike za rok 2011 . Pani poslankyňa Košútová uvedie hlasovanie. Je to tlač 216.
J. Senko, poslanec: (2006-10-24):
Za toto obdobie sa, samozrejme, nestala žiadna tragédia, my sme len videli spôsob voľby generálnej riaditeľky Slovenského rozhlasu. Samozrejme, že vieme, že po istom čase sa aj stala generálnou riaditeľkou pani, ktorá momentálne zastáva túto funkciu po dohode so štatutárnym zástupcom pánom Machajom, ktorý bol jedným z tých kandidátov. To znamená, neviem, či tu bol záujem lobistických skupín, alebo záujem politických zoskupení v tom období vládnucich na tom, aby k takémuto niečomu došlo. To znamená, to stále podsúvanie slov o tom, že vládne zoskupenie nie je demokratické z vašich slov a z vašich vystúpení čím ďalej viacej trčia. Ja by som aj tento parlament rád istým spôsobom upozornil na to, aby takto vnímal vystúpenia pani poslankyne Vášáryovej.
Zemanová, Anna, poslankyňa NR SR (2018-02-08):
No mám ešte, ale som len v ústnej rozprave, čiže mám len 10 minút, takže ešte mám 11... (Reakcia z pléna.) Áno?
Laššáková, Jana, podpredsedníčka NR SR (2015-07-01):
Vážené panie poslankyne, páni poslanci, pekné odpoludnie vám želám, pokračujeme v popoludňajšom rokovaní desiateho dňa 53. schôdze Národnej rady Slovenskej republiky v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii (tlač 1562). Pán minister Maďarič už zaujal miesto určené pre navrhovateľov, je na svojom mieste aj spravodajca Peter Fitz. Dnes dopoludnia neskončil svoje vystúpenie ústne prihlásený do rozpravy Jozef Viskupič, ktorému teraz odovzdávam slovo, a pripraví sa pán poslanec Jozef Mikloško . Nech sa páči, pán poslanec Viskupič.
P. Hrušovský, predseda NR SR: (2002-10-15):
Prosím teraz povereného overovateľa, aby podľa § 39 ods. 10 zákona o rokovacom poriadku Národnej rade oznámil počet vydaných hlasovacích lístkov, počet poslancov, ktorí hlasovali za navrhnutého kandidáta, ktorí hlasovali proti navrhnutému kandidátovi, počet poslancov, ktorí sa zdržali hlasovania, ktorí neodovzdali hlasovacie lístky, a počet neplatných hlasov. Prosím, pán overovateľ, pán poslanec Galbavý, aby ste oboznámili Národnú radu s výsledkom tajnej voľby predsedov jednotlivých výborov. Pán poslanec Galbavý. (Čakanie na overovateľa.)
Figeľ, Ján, podpredseda NR SR (2013-05-16):
Pán kolega, je 17.00 hodina, buď dokončite krátko, alebo prerušíme potom. Nech sa páči.
S. Janiš, poslanec: (2007-06-29):
Túto správu prerokoval výbor pre financie, rozpočet a menu a náš hospodársky výbor. Obidva výbory odporučili Národnej rade vziať predmetnú správu na vedomie. A to isté aj gestorský výbor odporúča vo svojej spoločnej správe predmetnú správu Úradu pre reguláciu sieťových odvetví zobrať Národnej rade na vedomie.
Potocký, Milan, poslanec NR SR (2021-10-05):
Ďakujem za slovo, pán predsedajúci. Tak ako si už, poslanec Marek Šefčík, uviedol vo svojom vystúpení, tento zákon, ako mnohí mylne prezentujú, nie je o tom, že by bránil ženám ísť k interrupciám, ale, naopak, dáva pomocnú ruku matkám a ženám, ktoré váhajú, ktoré sú možno neisté, tak im dáva nejaké sociálne garancie a istoty, ak sa rozhodnú mať dieťa. Ja som si po tej diskusie vypočul viacerých predrečníkov a všimol som si, že vlastne v tomto pléne sú vytvorené dve skupiny poslancov. Jedna skupina poslancov sa snaží hľadať spôsoby a metódy, ako vyjsť ženám, ktoré nechcú mať deti, v ústrety, aby doslova, ak by som to povedal, tak silnejším spôsobom hľadajú spôsob zabiť, čo nosí žena pod, pod srdcom, najefektívnejším spôsobom, a potom je tu určitá skupina poslancov, ktorá, naopak, sa snaží rozvíjať a chrániť to, čo matka čaká pod srdcom, a chce im podať pomocnú ruku. Mňa veľmi mrzí, že v tomto pléne sa mnohí poslanci predbiehajú v tom, ako chrániť zvieratká, ako chrániť prírodu, ale vždy, keď príde na stôl zákon o ochrane nenarodených detí, zrazu tá vôľa chrániť detský život chýba a je to veľmi zlá vizitka tohto parlamentu. Ďakujem pekne.
Ďuriš Nicholsonová, Lucia, podpredsedníčka NR SR (2017-02-03):
Ďakujem pekne, pán poslanec. Áno, otváram všeobecnú rozpravu k tomuto bodu. Písomne sa do rozpravy neprihlásil nikto. Pýtam sa preto, či sa chce niekto prihlásiť ústne. Áno, je tomu tak. Končím možnosť prihlásiť sa do rozpravy. Prihlásili sa pani poslankyňa Šebová a pán poslanec Kollár. Nech sa páči, pani poslankyňa, máte slovo.
Brixi, Otto, poslanec NR SR (2014-07-01):
Ďakujem pekne. Ešte raz kolegyne, kolegovia, ja, tak ako si povedal, ja pripúšťam to, že v rôznych mestách a v obciach na Slovensku sú mnohé rozhodnutia stavebných úradov minimálne, minimálne kontroverzné, a, samozrejme, nie je možné ani zákonom predvídať všetky rozhodnutia stavebných úradov tak, aby boli na prospech a na komfort všetkých ľudí, ktorých sa priamo dotýkajú. Treba však povedať na strane druhej to, že stali sa prípady – a môžem menovať konkrétne jeden z nedávnej minulosti, konkrétne z Košíc, kedy samotný developer, ktorý mal vo svojom zámysle robiť nadstavbu na bytovom dome, stavať niekoľko bytových jednotiek, sa cez nejakú povedzme že kvalifikovanú väčšinu alebo menšinu na bytovej schôdzi dohodol na istom rozsahu prác, na istom type projektu s tým, že začal vykonávať samotnú nadstavbu. Samozrejme, na toto konanie mal povolenie v zmysle stavebného zákona. V praxi sa však stalo to, že na bytovom dome vyrástlo niečo úplne iné, na čom sa tá kvalifikovaná väčšina alebo menšina dohodla, a z niekoľkých bytových jed...; to s tým, pán Hlina, veľmi súvisí (reakcia z pléna), pán Hlina (reakcia z pléna), pán Hlina. (Prerušenie vystúpenia predsedajúcou.)
Marcinková, Vladimíra, poslankyňa NR SR (2023-02-09):
Ďakujem veľmi pekne, pán minister. A áno, poznám tie súčasné podmienky, preto som sa prihovárala aj za zvýšenie tej vekovej hranice možno po vzore Česka do tých šiestich rokov. Oni to majú ešte upravené tak, že dá sa žiadať poisťovňu mimoriadne, aj keď je ten pacient starší ako šesť rokov, ale tam to musí byť špeciálne zdôvodnené a nie je to preplácanie automatické. Možno na zváženie by stálo, že či popri tých onkologických diagnózach, kde to je do osemnásteho roku veku, nedať aj nejaké kardiovaskulárne ochorenia detí, pretože práve matky, ktoré sa na mňa obrátili, že trávia pomerne veľa času vlastne v nemocnici s tým dieťaťom, hovoríme niekedy o týždňoch, niekedy o mesiacoch, tak bolo to práve spojené s kardiovaskulárnymi ochoreniami a boli to dlhodobé hospitalizácie, kedy tie výdavky, ktoré mali vlastne na tú pobytovú hospitalizáciu spojenú s dieťaťom, boli skutočne pre nich vysoké. Takže možno, možno zvážiť ešte, ešte ďalšie takéto ochorenia, ktoré vlastne sa naťahujú dlhší čas.
Mezenská, Helena, poslankyňa NR SR (2014-10-17):
Ja, pán poslanec Kaník, ja, samozrejme, podporím tento váš návrh. Avšak chcem reagovať k vášmu príspevku na niečo iné. Čoraz viac medzi opozičnými poslancami, v ich vystúpeniach, či už vo faktických, alebo v diskusných príspevkoch, zaznieva ten argument, na ktorý som ja upozornila, že nemáme dostatok potrebných, vecných, komplexných informácií, aby sme o tak závažnej strategickej surovine, ktorá má dopad na celú verejnosť, rozhodovali bez tohto potrebného prísunu informácií. Znova chcem zdôrazniť, že my ako poslanci nie sme v stave – ani vláda, ani vládni poslanci, nielen opoziční – nie sme v stave, aby sme mohli zodpovedne rozhodnúť bez toho, aby sme mali kvalifikovaný a komplexný prísun potrebných vecných informácií. Veď predsa rozhodovanie o vode postavené na, na, na emóciách, pocitoch, náladách je predsa nezodpovedné. Je to hazardné. Ja v tejto súvislosti, keď to rezonuje medzi viacerými opozičnými poslancami, rovnako si myslím, že inak informáciami nie sú a lepšie nie sú zásobení ani vládni poslanci, chcem navrhnúť a vystúpim s tým aj v ústnej rozprave, aby sa prerušila rozprava k tomuto, k tejto zmene ústavy pre nedôslednú, neprecíznu, nekonkrétnu, nevecnú prípravu dôvodovej správy, potrebných argumentov, pretože inak si ani neviem predstaviť, ako môžeme ďalej v tejto diskusii pokračovať. My nevieme, aká je bilancia, bilancia vody na Slovensku. My nevieme, aká je dispozícia vody na Slovensku. Nie sme pripravení na kvalifikované rozhodnutie. Žiaden z poslancov, ktorý bude rozhodovať o vode dnes alebo kedykoľvek inokedy, bez tohto strategického dokumentu nemôže povedať, že rozhodoval o vode zodpovedne.
Bittó Cigániková, Jana, poslankyňa NR SR (2021-04-30):
Ďakujem pekne. Rada by som poprosila vedenie Národnej rady o uvoľnenie pravidiel v Národnej rade Slovenskej republiky. Vzhľadom na to, že máme lepšiu epidemiologickú situáciu, podľa ukazovateľov sme dokonca už v žltej fáze podľa čísiel, ide najmä o to, aby sme povolili vstup verejnosti a médií na výbory a balkón bez pozvania. Schôdze Národnej rady aj výborov sú verejné vo svojej podstate, preto nevidíme ďalší dôvod na komplikovanie vstupu verejnosti. Budem rada, keď mi bude vyhovené. Ďakujem veľmi pekne.
Krajniak, Milan, poslanec NR SR (2019-02-05):
Dámy a páni, viete, koľko minulý rok zarobili banky na Slovensku? Nechcem povedať slovenské banky, pretože, samozrejme, 90 % z nich sú zahraničné nadnárodné korporácie. Viete, koľko zarobili za minulý rok? 640 miliónov eur. A tento zisk v porovnaní s rokom 2017 zvýšili o 4,7 percenta. A na čom tie banky zarábajú? Niekto by si mohol povedať, že na tom, čo majú robiť, to znamená na úrokových mierach a na čistých úrokových výnosoch. Áno, aj na tom zarábajú, ale zisk bánk na úrokových výnosoch sa zvýšil za minulý rok o 3,7 percenta. Ale viete, koľko sa zvýšil zisk bánk z poplatkov? O 12 percent. Banky čoraz viac zarábajú na slovenských občanoch, nie na tom, čo je v ich základnom predmete činnosti, ale na poplatkoch a províziách. A to ja pri zisku 640 miliónov eur, keď zarábajú čoraz viac banky na poplatkoch a províziách, to ja považujem za nemorálne a nelegitímne. A čo je najhoršie, napriek tomu, že zarobili o 12 % na poplatkoch viac v minulom roku, od Nového roku znovu banky zvyšujú poplatky. A zvyšujú poplatky aj za to, čo bolo... (Prerušenie vystúpenia predsedajúcim.)
Pčolinský, Peter, podpredseda NR SR (2023-05-09):
Pán poslanec Ďurica.